Na osnovu člana 57 stav 1 Zakona o budžetu i fiskalnoj odgovornosti („Službeni list CG“, br. 20/14, 56/14,70/17 i 04/18), člana 38 stav 1 tačka 15 Zakona o lokalnoj samoupravi ("Sl. list Crne Gore", br. 2/18 i 34/19) člana 43 i člana 48 Zakona o finansiranju lokalne samouprave („Službeni list CG“, br. 03/19), člana 46 stav 1 tačka 15 Statuta opštine Rožaje ( "Sl. list CG- Opštinski propisi“, br. 38/18), Skupština opštine Rožaje, na sjednici održanoj dana 26.12.2019. godine, **donijela je**

**O D L U K U**

**O KREDITNOM ZADUŽENJU OPŠTINE ROŽAJE RADI REFINANSIRANJA OBAVEZA PO OSNOVU KREDITA**

Član 1

Opština Rožaje se zadužuje uzimanjem dugoročnog kredita do iznosa od najviše **1.629.867,82 eura.**

Član 2

Namjena kredita je isključivo za refinansiranje postojećeg kredita Opštine Rožaje kod Podgoričke banke A.D. Podgorica u iznosu od **1.629.867,82 eura.**

Član 3

Period otplate kredita ne može biti duži od 72 mjeseca.

Kamatna stopa ne može biti veća **od 3,3% + 3 M EURIBOR**. Sredstvo obezbjeđenja kredita su sredstva koja su opredijeljena shodno Zakonu o finansiranju lokalne samouprave.

Član 4

Nakon dobijene saglasnosti od Vlade Crne Gore, izbor kreditora će se izvršiti na osnovu najpovoljnije ponude.

Član 5

Ovlašćuje se Predsjednik da u ime Opštine potpiše Ugovor o kreditu i ostala akta u cilju izvršenja odredbe člana 1 ove Odluke.

Član 6

Ova Odluka stupa na snagu osmog dana od dana objavljivanja u „Službenom listu Crne Gore-Opštinski propisi“.

Broj : 353

Rožaje, 26.12.2019. godine

SKUPŠTINA OPŠTINE ROŽAJE

**Predsjednik Skupštine,**

Almir Avdić, s. r.