**IZVJEŠTAJ SA JAVNE RASPRAVE**

**NA NACRT ODLUKE O BUDŽETU OPŠTINE ROŽAJE ZA 2020. GOD.ODRŽANE U MALOJ SALI CENTRA ZA** **KULTURU OPŠTINE ROŽAJE DANA 10.12.2019. GOD.**

Opština Rožaje, Sekretarijat za finansije i ekonomski razvoj, na osnovu člana 167 i 168 Zakona o lokalnoj samoupravi („Sl.list CG“ br. 02/2018) i člana 2, 8 i 21. Odluke o načinu i postupku učešća lokalnog stanovništva u vršenju javnih poslova („Sl.list RCG“ – opštinski propisi br. 12/16) Sekretarijat za finansije i ekonomski razvoj opštine Rožaje, organizovao je raspravu povodom razmatranja Nacrta Odluke o budžetu opštine Rožaje za 2020.godinu.

Ovaj organ je shodno članu 167 i 168 Zakona o lokalnoj samoupravi („Sl.list CG“ br. 02/2018) blagovremeno obavijestio putem sredstava javnog informisanja „Radio Rožaje“ prije održavanja javne rasprave, gradjane opstine Rožaje, nevladine organizacije, druge zainteresovane subjekte i zajednice, da prisustvuju raspravi i daju svoj doprinos u razmatranju nacrta ove odluke, kako bi prijedlozima i sugestijama dali doprinos i Skupštini predložili akt koji bi predstavljao izraz volje i većinskog dijela gradjana Opštine.

Javna rasprava je održana u maloj sali Centra za kulturu opštine Rožaje, na kojoj su prisustvovali predlagač Odluke Predsjednik opštine Rožaje Ejup Nurković, Sekretar Sekretarijata za finansije i ekonomski razvoj Ismet Hadžić, u svojstvu obrađivača odluke Sekretarijata za finansije i ekonomski razvoj sluzbenici lokalne samouprave i gradjani.

**Početo sa radom u 10:00 h**

Javnu raspravu je u svojstvu predlagača Odluke o budžetu opštine Rožaje za 2020. godinu, otvorio je predsjednik opštine Ejup Nurković i u uvodnoj riječi upoznao prisutne o Nacrtu Odluke o budžetu opštine Rožaje za 2020. godinu, istakao je, da je ovaj organ blagovremeno obavijestio putem sredstava javnog informisanja „Radio Rožaja“ zvaničnog sajta opštine Rožaje, prije održavanja javne rasprave građane opštine Rožaje, nevladine organizacije, druge zainteresovane subjekte i zajednice da prisustvuju raspravi i daju svoj doprinos u razmatranju Nacrta Odluke o budzetu opštine Rožaje za 2020. godinu, kako bi predlozima i sugestijama dali doprinos i Skupštini predložili akt koji bi predstavljao izraz volje većinskog dijela građana Opštine.

Predlogom Nacrta Odluke o budžetu opštine Rožaje za 2020. godinu, budžet je planiran u iznosu **8.081.000,00** eura, tekući budžet je **7.054.737,78** ,kapitalni budžet **1.026.262,22** eura**.**

U svojstvu obrađivača odluke Sekretarijata za finansije i ekonomski razvoj Ismet Hadžić, prezentirao je nacrt navedene odluke. U bitnom je istakao, da je Sekretarijat za finansije i ekonomski razvoj opštine Rožaje obavijestio putem sredstava javnog informisanja Radio Rožaja, zvaničnog sajta opštine prije održavanja javne rasprave, građane opštine Rožaje, nevladine organizacije, druge zainteresovane subjekte i zajednice da prisustvuju raspravi i daju svoj doprinos u razmatranju Nacrta Odluke o budžetu opštine Rožaje za 2020. godinu, kako bi predlozima i sugestijama dali doprinos i Skupštini predložili akt koji bi predstavljao izraz volje većinskog dijela opštine Rožaje. Istakao je, da je budžet planiran na bazi realnih prihoda, izdaci su utvrđeni po potrošačkim jedinicama.

Javna rasprava se organizuje na osnovu člana 167 i 168 Zakona o lokalnoj samoupravi („Sl.list CG“ br. 02/2018) i člana 2, 8 i 21. Odluke o načinu i postupku učešća lokalnog stanovništva u vršenju javnih poslova („Sl.list RCG“ – opštinski propisi br. 12/16)

Predlogom Nacrta Odluke o budžetu opštine Rožaje za 2019. godinu, budžet je planiran u iznosu **8.081.000,00** eura, tekući budžet je **7.054.737,78** eura, kapitalni budžet **1.026.262,22** eura.

Budžetom su obuhvaćeni svi prihodi koji po zakonu pripadaju budžetu opštine i te prihode čine:

* sopstveni prihodi, oni obuhvataju lokalne poreze, takse, naknade, prihode od prodate imovine, prihode od koje svojom djelatnošću ostvare organi lokalne uprave i ostale prihode.
* Kada su u pitanju izdaci, vodilo se računa da se izdvoji što manje sredstava za finansiranje javne potrošnje.
* Izdaci koji se odnose su na finansiranju javne potrošnje, posebno razvoj preduzetništva, za kupovinu knjiga učenicima prvog razreda, na teritoriji opštine Rožaje, za razvoj komunalne infrastrukture i projektnu dokumentaciju.

Shodno Zakonu o budžetu i fiskalnoj odgovornosti izdaci su prikazani u vidu tekućeg i kapitalnog budžeta.

Predsjednik opštine je nakon izlaganja obrađivača odluke Ismeta Hadžića, sekretara Sekretarijata za finansije i ekonomski razvoj, dao učešće prisutnim vezano za navedeni Nacrt Odluke o budžetu opštine Rožaje za 2020. godinu i pitao, da li ima neko zainteresovan da se izjasni povodom iste.

Nakon izlaganja predsjednika , za riječ se javio:

**Asim Mujević**, istakao je da li su sredstva predvidjena za izradu turističkog centra „Štedim“, neophodno je da se uradi urbanistički plan, da se ponude koncesije za pojedine privredne subjekte i da se sredstva opredijele za Ski Centar Rožaje.Takodje, istakao je , da se sredstva povećaju za KUD „Vrelo Ibra“, iz razloga jer su osvojili veliki broj prestižnih nagrada, da ubrzo nastupa proslava 50 godina rada tog društva, i da treba naći metod da se obezbijedi finansijska strana za te namjene.

**Reško Kalač**, predstavnik RTV Rožaje, istakao je da li su predvidjena sredstva za RTV Rožaje.

**Hadro Murić**, predsjednik MZ na Bandžovom brdu istakao je u bitnom , da su sredstva za mjesne zajednice opredijeljena u mnogo malom iznosu, da su mjesne zajednice zakinute za 90.000,00 eura, i da je dato samo 10.000,00 eura što nije dovoljan iznos. Istakao je i to da li su sredstva predviđena za projekat na brezovčkom brdu i da su sredstva po osnovu azila za pse mnogo određena predloženim nacrtom odluke.

**Asad Omerović**, direktor Sportskog centra Rožaje, istakao je, da sredstva odlukom o Budžetu za 2020.godinu, nijesu u dovoljnom iznosu opredijeljena za njihove potrebe, s obzirom na činjenicu da imaju velike izdatke po osnovu bruto zarada, onda za plaćanje računa za struju u iznosu od 1.200,00 eura mjesečno, da iznos od 120.000,00 eura, nije dovoljan za njihove potrebe. Istakao je i to da sredstva za održavanje Sandžačkih igara koje će se održati u Rožajama u iznosu od 15.000,00 eura, nijesu dovoljna i da treba taj iznos povećati.

**Arslan Dedeić**, istakao je, da sredstva za KUD „Vrelo Ibra“ nijesu u dovoljnom iznosu predvidjena i da sredstva treba povećati iz razloga što u narednom periodu su predstojeće aktivnosti obeležavanja 50 godina jubileja postojanja KUD „Vrelo Ibra“. Istako je i to da je neophodno bilo da se dostavi izvještaj o realizaciji budžeta za 2019.godinu, da se utvrdi pravo činjenično stanje i da je neophodno ubuduće da se stvaraju ekonomska dobra da bi se povećao budžet opštine Rožaje.

**Beća Kujević**, direktor JU Dom kulture Rozaje, istakao je, da iznos od 220.000,00 eura, premalo je odredjen za njihove potrebe i da treba taj iznos povećati a koji je potreban za isplatu ličnih dohodaka i uplatu doprinosa. Potreban iznos je 360.000,00 eura.

**Esko Plunac**, odbornik stranke SD, istakao je, da se skeniraju svi prihodi i rashodi i da se odrede realno potrebe po potrošačkim jedinicama, da za mjesne zajednice potrebno je više opredijeliti sredstava i da će u globalu podržati budžet.

**Mirsad Kalač**, direktor SKI Centar Rožaje, istakao je, da su sredstva za njihove potrebe Odlukom o budžetu Rožaje malo odredjena i da ih treba povećati, i da tokom 2019.godine zbog loše ekonomske situacije nijesu primili lične dohotke.

**Refija Dacić**, zaposlena u biblioteci Rožaje istakla je, da treba povećati sredstva za biblioteku, i da su Odlukom o budžetu Rožaje za 2020 godinu premalo odredjena i da treba povećati taj iznos i da treba nastojati da se deblokira račun njihove ustanove.

**Omer Nurković**, direktor službe obezbjedjenja objekata istakao je u bitnom, da treba povećati sredstva po osnovu obezbjedjenja objekata Lokalne samouprave i da već se radi plan zaštite za JU Centar za kulturu Rožaje i da su za obezbjeđenje tog objekta potrebna sredstva. Trenutno rasporedjena su 20 lica koja obezbjedjuju objekte, potrebno je povećati sredstva po osnovu ulaganja u sportske aktivnosti, na način da se smanji iznos u stavci po osnovu socijalnih davanja sa 60.000,00 eura na 20.000,00 eura.

**Mensur Kalender**, načelnik Komunalne policije istakao je da sredstva za službu komunalne policije nijesu u dovoljnom iznosu odredjena i da treba ista povećati za potrebe i rad komunalne policije.

**Kalač Haris**, predstavnik NVO Odreda izvidjača istakao je da, sredstva za njihove namjene i potrebe nijesu opredijeljena dovoljno da treba taj iznos povećati i za održavanje parka Brezovačko brdo potrebno je opredijeliti mnogo veći iznos sredstava.

**Anesa Kurtagić**, zaposlena u Turističkoj organizaciji istakla je, da su sredstva izuzetno mala za njihovu organizaciju i da je potrebno ista povećati, jer ima više projekata i manifestacija koji se realizuju preko Turističke organizacije Rožaje.

**Arslan Dedeić**, predložio je da iznos koji je opredijeljen po osnovu naknada za rad odbornika da se ukinu postojeće naknade i da se ta sredstva opredijelje za kulturne aktivnosti.

**Nakon toga predsjednik opštine Rožaje, Ejup Nurković, odgovorio je na postavljena pitanja.**

**Asimu Mujeviću,** odgovoreno je, da Odlukom o budžetu opštine Rožaje, opredijeljena su sredstva u iznosu od 70.000,00 eura za planska dokumenta, da će se uraditi analitički izvještaj za sve obaveze . U pogledu realizacije projekta „Štedim“ započeta je druga faza radova i preko Direkcije za radove Crne Gore Lokalna samouprava nastojati će da obezbijedi odredjeni dio sredstava.

**Rešku Kalaču,** odgovoreno je, da su prema prihodima opštine Rožaje, realno opredijeljena sredstva za RTV Rožaje.

**Hadru Muriću,** odgovoreno je, da sa planiranom odlukom o budžetu Opštine Rožaje za 2020 godinu išlo se da se uvaže mjesne zajednice i da je iznos realno odredjen i da nacrtom Odluke o rebalansu budžeta za 2019. godinu koja će ista biti u skupštinskoj proceduri odredjena su realno sredstva za mjesne zajednice. U narednom periodu ako bude ostvarenje odredjenih prihoda, biće povećana sredstva.

Brezovačko brdo ušlo je u plan sa finansijskim sredstvima koja su predvidjena za Turističku organizaciju Rožaje. Po tom osnovu pomoć će se ralizovati ako bude prihoda kroz mjesne zajednice, kapitalni budžet i investicioni plan.

Što se tiče azila za pse , sredstva su realno odredjena iz razloga jer tim projektom štite se građani od napada i ujeda pasa lutalica. Samom realizacijom projekta izbjegavaju se i nastali sudski troškovi i to po osnovu naknade materijalne i nematerijalne štete usljed napada pasa na gradjane. Sa navedenih razloga sredstva su realno opredijeljena za azil za pse s obzirom na činjenicu da postoje veliki izdaci za držanje tih životinja.

**Asadu Omeroviću**, direktoru Sportskog centra Rožaje, i za sve ostale predstavnike javnih ustanova, gdje je osnivač Opština odgovoreno je da su sredstva realno opredijeljena i da treba da oni obezbijede dopunska sredstva, da izadju na tržište rada sa svojim uslugama. Sredstva za održavanje sandžačkih igara su realno opredijeljena i da za povećanje sredstava neophodno je obratiti se fondovima, ministarstvima i ostalim institucijama.

**Esku Pluncu** odgovoreno je, da je budžet uradjen prema ostvarenim prihodima i realno odredjen je iznos prema potrošačkim jedinicama.

**Harisu Kalaču** odgovoreno je da su sredstva za njihove namjene realno opredijeljena

**Arslanu Dedeiću i Omeru Nurkoviću** odgovoreno je da će se nakon održavanja rasprave njihovi predlozi i sugestije koje su dali na predloženi nacrt odluke ,razmotriti od radne grupe koja je radila nacrt odluke o budžetu Opštine Rožaje za 2020 godinu i da će po osnovu svih ostalih predloženih sugestija predloženi nacrt odluke biti razmatran kroz predstojeće sastanke radnih tijela za propise i kluba odbornika a sve do održavanja So Rožaje.

Na javnoj raspravi je prisustvovao, odredjeni broj gradjana predstavnika Nevladinih organizacija, odbornici SO-e, Rožaje, predstavnici medija.

**Javna rasprava je zavrsena u 11:30 h.**

S obzirom da je ispoštovana zakonska procedra održavanja javne rasprave Nacrta Odluke o Budžetu Opštine Rožaje za 2020. godinu, predlažemo odbornicima lokalne samouprave opštine Rožaje da istu usvoje kao u tekstu.

**OBRADJIVAČ**

**SEKRETARIJAT ZA FINANSIJE I EKONOMSKI RAZVOJ**